જામનગર શહેર અને બેડી બંદર પોર્ટ અને બેડેશ્વર ગામને જોડા રસ્તા ઉપર ભારે વાહનોના ભારણને કારણે ઘણી મુશ્કેલીઓ સર્જાતી હતી. ત્યારે જામનગરમાં ચાર જગ્યાએ રેલ્વે ક્રોસિંગ આવેલ હતા. જેમાં સૌપ્રથમ રાજકોટને જોડતા મુખ્ય રેલ્વે ક્રોસિંગ ઉપર ફલાય ઓવરબ્રિજ બનાવવામાં આવ્યા બાદ દિગ્જામ (એરફોર્સ સ્ટેશન) ને લગત ઓવરબ્રિજ બનાવવાનું પ્રારંભે નક્કી થયેલ હતું. પરંતુ સૌ પહેલા એરપોર્ટ રોડ ઉપર ટ્રાફિકનું અતિશય ભારણ હોવાથી તે ઓવરબ્રિજ બનાવવાની માગણી સાથે કોંગી દ્વારા આંદોલનનો માર્ગ અખત્યાર કરવામાં આવેલ હતો. અને કેન્દ્રમાં રેલ્વે મંત્રાલયમાં યુપીએ સરકાર હોવાથી જામ્યુકોની ભાજપ સરકારે ફરજીયાત તે પ્રોજેકટને પ્રાથમિકતા આપવી પડેલ હતી. અને તે ગત વર્ષે પૂર્ણ થતા તેનું લોકાર્પણ થઇ ગયેલ હતું. તે દરમ્યાન કેન્દ્રમાં ભાજપ, રાજયમાં ભાજપ અને જામ્યુકોમાં પણ ભાજપની સરકાર હોવાથી બેડેશ્વર (બેડી પોર્ટ) ના રેલ્વે બ્રિજનું કામ હાથ ઉપર લેવામાં આવ્યું હતું. જેમાં પ્રારંભે તેની ઉંચાઇ ૬.૩ર મીટર રાખવામાં આવેલ હતી પરંતુ ડબલ ડેકર ટ્રેઇન ચલાવવા માટે રેલ્વે તંત્ર દ્વારા બ્રિજની ડિઝાઇનમાં ફેરફાર કરી ૮.૩પ મિટર કરવામાં આવતા ર૦ મહિનામાં પૂર્ણ કરવાનો હતો તે ઓવરબ્રિજ બનાવવામાં સાત મહિનાનો વિલંબ થવા પામ્યો છે. આ બ્રિજ રપ કરોડના ખર્ચ સાથે પ.૩૦ મીટર લંબાઇ, ૭.૩૦ મીટર પહોળાઇ અને ૮.૩પ મીટરની ઉંચાઇ સાથે બ્રિજ કમ્પલીટ થઇ ગયેલ હોવાનું સિટી એન્જીનીયર શૈલેશ જોશીએ જણાવેલ હતું. અને હવે બાકી રહી ગયેલ એરફોર્સ સ્ટેશન (દિગ્જામ) ફલાય ઓવરબ્રિજના કામની ટેન્ડર પ્રક્રિયા પૂર્ણ થવામાં હોય તેનું કામ ચાલુ કરવામાં આવશે.